JKW-KABAB-02-KHA-015-wylie
@#/__/blo sbyong don bdun ma'i gsol 'debs yid kyi bdud rtsi zhes bya ba/____/srid zhi'i yon tan kun gyi 'byung gnas/__/theg mchog dge ba'i bshes la 'dud do/__/dad pa gsum gyis blau rgyud dag par/__/rje btsun bla mas byin gyis rlobs shig__/dal 'byor rnyed dka' 'jig slar shes pas/__/las 'bras blang dor tshul bzhin brtson cing*/__/bcos min nges 'byung sngon 'gro 'byongs par/__/rje btsun bla mas byin gyis rlobs shig__/gzung 'dzin bden med dbyings su sbyangs te/__/bdag gzhan bde sdug gtong len zab mo'i/__/byang chub sems gnyis rtag tu bsgom par/__/rje btsun bla mas byin gyis rlobs shig__/rkyen ngan sdug bsngal ji ltar byung yang*/__/bdag 'dzin 'gong po'i 'phrul du mthong nas/__/byang chub semasas kyis lam du 'khyer bar/__/rje btsun bla mas byin gyis rlobs shig__/bsam sbyor dag pas tshogs bsags sgrib sbyong*/__/smon lam dang bcas stobs lnga ldan pa'i/__/tshe gcig nyams len snying por dril bar/__/rje btsun bla mas byin gyis rlobs shig__/chos kun bdag 'dzin gnyen por 'char zhing*/__/rang sems dpang thub yid bde'i gdings kyis/__/'gal rkyen thams cad lam du longs par/__/rje btsun bla mas byin gyis rlobs shig__/khas blangs don ldan tshul 'chos dang bral/__/phyogs ris med par mngon tshan chung ngus/__/blo sbyong dam tshig srog bzhin bsrung bar/__/rje btsun bla mas byin gyis rlobs shig__/mdor na byang chub sems gnyis 'phel ba'i/__/bslab bya thams cad tshul bzhin slob pas/__/tshe 'dir theg mchog bzod pa thob par/__/rje btsun bla mas byin gyis rlobs shig__/mnyam med jo bo yab sras thugs bcud/__/don tshan bdun ldan blo sbyong tshul la/__/snying nas smon pa'i legs byas 'dis kyang*/__/'gro kun byang chub thob par mdzod cig__/ces pa'ang skyid shod snye thang gi dpal ldan a ti sha'i sku 'dra rin po che'i drung du rtse gcig gsol ba 'debs pa po ni/__rgyal khams nyul ba'i bya bral ba bka' gdams rin po che'i ring lugs la mchog tu gus pa 'jam dbyangs mkhyen brtse'i dbang po ste de de bzhin du 'grub par byin gyis brlab tu gsol//__//